ai4bharat/Pralekha huggingface dataset:
मंत्रिमंडळ
पशुपालन आणि दुग्ध विकास क्षेत्रात भारत आणि डेन्मार्क यांच्यातल्या सामंजस्य कराराबाबत केंद्रीय मंत्रिमंडळाला देण्यात आली माहिती
नवी दिल्ली, 27 जून 2018
भारत आणि डेन्मार्क यांच्यात पशुपालन आणि दुग्ध विकास क्षेत्रात झालेल्या सामंजस्य कराराबाबत केंद्रीय मंत्री मंडळाला आज माहिती देण्यात आली. 16 एप्रिल 2018 रोजी या सामंजस्य करारावर स्वाक्षऱ्या करण्यात आल्या आहेत.
दुग्ध विकासाबाबत ज्ञान विकसित करण्यासाठी आणि संस्थात्मक बळकटीसाठी, द्विपक्षीय सहकार्य विकसित करण्याचा या सामंजस्य कराराचा उद्देश आहे.
सहकार्य,सल्लामसलत आणि संयुक्त कार्यक्रम आखण्यासाठी प्रत्येक बाजूच्या प्रतिनिधींचा समावेश असलेला एक संयुक्त कृती गट स्थापन करण्यात येणार आहे.
पशु प्रजनन, पशु आरोग्य आणि दुग्ध विकास त्याचबरोबर पशु खाद्य व्यवस्थापन या क्षेत्रात डेन्मार्क कडून माहिती आणि तज्ञ सल्ल्याची अपेक्षा आहे ज्यायोगे परस्पर हिताच्या पशुव्यापाराबरोबरच भारतीय पशुसंपत्तीत वृद्धी आणि त्याची उत्पादकता वाढण्यासाठी मदत होईल.
B.Gokhale/N.Chitale/P.Malandkar
(Visitor Counter : 84
दूरसंचार आणि माहिती तंत्रज्ञान मंत्रालय
महालेखाकार  -II, नागपूर व महाराष्ट्र शासन यांच्यातर्फे पेन्शन अदालतचे 23 ऑगस्ट रोजी आयोजन
नागपूर 27 जुलै 2019
महाराष्ट्र शासनाच्या निवृत्त कर्मचा-यांच्या निवृत्तीवेतना संदर्भातील तक्रारींचे निवारण करण्यासाठी साई सभागृह, गांधीनगर, नागपूर येथे 23 ऑगस्ट 2019 रोजी पेन्शन अदालतचे आयोजन करण्यात आले आहे. तक्रारींची सुनावणी व त्यांचे निराकरण करण्यासाठी राज्य सरकार आणि अकाउंटंट जनरलचे  प्रतिनिधी उपस्थित राहतील.
अदालत दोन सत्रांमध्ये आयोजित केली जाईल. सकाळी 9 ते 1 वाजेदरम्यानच्या पहिल्या सत्रात नागपूर, गोंदिया, भंडारा,वर्धा, चंद्रपूर, गडचिरोली, अमरावती, यवतमाळ आणि अकोला जिल्ह्यातील निवृत्त कर्मचा-यांच्या तक्रारी ऐकल्या जातील. दुपारी 1 ते 4 या वेळेत औरंगाबाद, बीड, जालना, लातूर, नांदेड, उस्मानाबाद,परभणी, हिंगोली,वाशिम आणि बुलढाणा या जिल्ह्यांतील निवृत्त कर्मचा-यांची तक्रार ऐकली जाईल
तक्रारींची त्वरित आणि कार्यक्षम निवारण सुविधा उपलब्ध होण्यासाठी, पेन्शनधारकांना त्यांच्या तक्रारी नोंदणी महालेखाकार कार्यालयात अगोदरच नोंदवण्याची विनंती करण्यात येत आहे. 14 ऑगस्ट 2019 पूर्वी,महालेखाकार कार्यालय, महाराष्ट्र, रवी भवन समोर,सिव्हील लाइन्स, नागपूर – 440001 या कार्यालयात तक्रार दाखल करून नोंदवता येते.
तक्रारी 14 ऑगस्ट च्या आधी किंवा त्यापूर्वी ईमेलद्वारे: pensiontakrarngp[at]gmail[dot]com या ई-मेल आयडी वर पाठविल्या जाऊ शकतात अथवा एस.एम.एस किंवा व्हाटस्अॅप च्या माध्यमातूनही 9423441755 या क्रमांकावर तक्रारी पाठवता येतील .राज्य सरकारच्या विभागाशी संबंधित तक्रारी सह संचालक लेखा व कोषागार, सचिवालय परिसर, सिविल लाइंस, नागपुर यानाjd.nagpur@mahakosh.in या ईमेलआईडी वर पाठविल्या जाऊ शकतात, अशी माहिती महालेखाकार कार्यालय नागपूरद्वारे दिली गेली आहे.
(Visitor Counter : 180
उपराष्ट्रपती कार्यालय
ग्रामीण उद्योग युवकांसाठी आकर्षक करिअर निवड बनवणे गरजेचे-उपराष्ट्रपती
नवी दिल्ली, 14 डिसेंबर 2019
देशातल्या शहरी आणि ग्रामीण युवकांसाठी ग्रामीण उद्योग हे आकर्षक करिअर निवड बनवण्याची गरज उपराष्ट्रपती एम. वेंकय्या नायडू यांनी व्यक्त केली. ग्रामीण भारतात उपलब्ध असलेल्या संधींची माहिती युवकांना देण्यासाठी जनजागृती कार्यक्रम राबवण्याचे आवाहन त्यांनी केले.
गुजरातमधल्या आणंद येथील ग्रामीण व्यवस्थापन संस्थेच्या 40 व्या वर्धापन दिन कार्यक्रमाला ते संबोधित करत होते. यावेळी त्यांनी संस्थेच्या विद्यार्थी आणि शिक्षकांना त्यांच्या ओळखीतील शाळा/महाविद्यालयातील किमान 10 तरुणांना ग्रामीण भारतातील संधींचा शोध घेण्यासाठी प्रोत्साहित करण्याचे आवाहन केले. ही त्यांच्यासाठी वैयक्तिक सामाजिक जबाबदारी असल्याचे उपराष्ट्रपतींनी नमूद केले.
गुजरात ही सरदार पटेल आणि महात्मा गांधी यांच्यासारख्या महान नेत्यांची जन्मभूमी आणि कर्मभूमी असल्याचे सांगत त्यांचे ग्राम स्वराजचे स्वप्न प्रत्यक्षात साकारण्याचे आवाहन उपराष्ट्रपतींनी केले.
भारताला 5 ट्रिलियन डॉलर्सची अर्थव्यवस्था बनवण्यात ग्रामीण भारताची अर्थव्यवस्था महत्वाची भूमिका बजावेल असे मत त्यांनी व्यक्त केले. यासाठी गावातील लोकांना आणि शेतकऱ्यांना यशस्वी उद्योजक बनवण्यासाठी योग्य प्रशिक्षण आणि मार्गदर्शन देण्याची गरज त्यांनी अधोरेखित केली.
S.Tupe/S.Kane/P.Kor
(Visitor Counter : 98
माहिती आणि प्रसारण मंत्रालय
‘इन्व्हेस्टिंग लाइफ’ - इतरांच्या सेवेसाठी आपले जीवन अर्पण करणार्या तीन सामान्य व्यक्तींचा चित्रपट
सामाजिक बहिष्कार, रस्ते अपघात आणि मनुष्य-प्राणी संघर्ष यासारख्या प्रतिकूल परिस्थितीत प्रत्येक व्यक्तीच्या अस्तित्वावर आधारित असलेला चित्रपट. 51 व्या भारतीय आंतरराष्ट्रीय चित्रपट महोत्सवात प्रदर्शित झालेल्या, फिल्म डिव्हिजनने निर्मिती केलेल्या ‘इन्व्हेस्टिंग लाइफ’ या लघुपटाची दिग्दर्शिका वैशाली वसंत केंदळे हिने या चित्रपटाचे वर्णन केले. या चित्रपटाकडे जीवनपट म्हणून बघू नका असे वैशाली यांनी यावेळी सांगितले. ही तीन व्यक्तींच्या निस्वार्थ कामाला मिळवून दिलेली ओळख आहे. “ते आजूबाजूच्या परिसरातील प्रत्येक जीवाच्या अस्तित्वासाठी वर्षानुवर्षे शांतपणे आणि एकट्याने आपले आयुष्य खर्ची करत आहेत, ज्यामुळे मानवजाती आणि पर्यावरणाची उन्नती होईल. तळागाळात काम करणाऱ्या अशा अनेक व्यक्ती आहेत. त्यांनी केलेल्या कामाच्या बदल्यात त्यांना कशाचीही अपेक्षा नसते”, असे ती म्हणाली.
चित्रपटात रस्ते अपघाताच्या दृशाच्या चित्रिकरणा संदर्भात दिग्दर्शिका म्हणाली, “ चित्रपटात अपघात होत आहे असे दाखवण्यासाठी मी तयार नव्हते. हे माझ्यासाठी एक मोठे आव्हान होते. माझे नैतिक मूल्य मला अपघाताचे चित्रीकरण करण्यात आणि प्रेक्षकांना तो अपघात दाखविण्यास दुजोरा देत नव्हते. माझ्या या मताला अनेकांचा विरोध होता. मी रस्ते अपघाताचा ऑरा निर्माण करण्याचे ठरविले. मी त्यासाठी मॉन्टेजेस वापरली. या पद्धतीने मी रस्ते अपघात दाखविला.” चित्रपटाने तीन समांतर कथा सांगण्यासाठी वास्तविकता आणि रूपकांचा उपयोग केला.
या चित्रपटात चित्रित केलेली तळागाळातील सामान्य माणसे इतरांसाठी आपले जीवन व्यतीत करत आहेत. म्हणूनच, या चित्रपटाचे नाव ‘इन्व्हेस्टिंग लाइफ’ ठेवल्याचे तिने सांगितले. “महान लोकांच्या आयुष्यावर चरित्रपट बनविले जातात. परंतु, आपल्या जगात प्रत्येक सजीव आणि सामान्य लोकांची महत्वाची भूमिका आहे. अशा सर्व वैयक्तिक भूमिका महत्वाच्या आहेत.” असे केंडले यांनी चित्रपटाच्या मागील विचारांबाबत सांगितले.
M.Chopade/S.Mhatre/P.Kor
अन्न प्रक्रिया उदयोग मंत्रालय
''भारतासाठी भविष्यातील पोषक अन्न'' या संकल्पनेवर आधारित बाजरीसारख्या भरड धान्यावरील राष्ट्रीय परिषदेचे अन्न प्रक्रिया उद्योग राज्यमंत्री प्रल्हाद सिंह पटेल यांच्या हस्ते उद्घाटन
दुष्काळाच्या काळात भरड धान्य भांडार मानले जाते: प्रल्हाद सिंह पटेल
भारताचे पोषण परिणाम सुधारण्यासाठी भरड धान्यांना मुख्य प्रवाहात आणणे आवश्यक आहे: अन्न प्रक्रिया उद्योग राज्यमंत्री
नवी दिल्ली, 23 जून 2022
नवी दिल्लीत अन्न मंत्रालयाच्या सहाय्याने असोचेम  या उद्योग संस्थेने आयोजित केलेल्या 'भारतासाठी भविष्यातील पोषक अन्न' या संकल्पनेवर आधारित बाजरीसारख्या भरड धान्यावरील राष्ट्रीय परिषदेचे उद्घाटन केंद्रीय अन्न प्रक्रिया उद्योग राज्यमंत्री प्रल्हाद सिंह पटेल यांच्या हस्ते आज झाले. अन्न आणि पोषण सुरक्षा सुनिश्चित करण्यासाठी संधी आणि आव्हाने यावर चर्चा करण्यासाठी या परिषदेचे आयोजन करण्यात आले आहे.
देशात भरड धान्याचे उत्पादन 2020-21 मध्ये 17.96 दशलक्ष टन झाले , 2015-16 मध्ये हे उत्पादन 14.52 दशलक्ष टन होते आणि याच कालावधीत बाजरीचे  उत्पादन देखील 10.86 दशलक्ष टन झाले आहे, असे आपल्या उद्घाटनपर भाषणात केंद्रीय मंत्र्यांनी सांगितले.
सामान्य परिस्थितीतही दीर्घकाळ सहज टिकण्याच्या क्षमतेमुळे,भरड धान्य देखील दुष्काळाच्या काळात भांडार मानले जाते, असे प्रल्हादसिंह पटेल म्हणाले.
बाजरीसारख्या भरड धान्यावरील राष्ट्रीय परिषदेत भरड धान्यांच्या फायद्यांविषयी बोलताना, केंद्रीय अन्न प्रक्रिया राज्यमंत्री म्हणाले की, भरड धान्ये ही देशातील सर्वात जुन्या खाद्य पदार्थांपैकी एक आहे.
हे छोट्या बियाण्यांपासून घेतले जाणारे पीक आहे जे कोरड्या भागात किंवा कमी सुपीक जमिनीवरही चांगले वाढू शकते त्यामुळे ते भारताचे पोषक अन्न म्हणून ओळखले जाते.
भारताचे पोषण परिणाम सुधारण्यासाठी भरड धान्ये मुख्य प्रवाहात आणण्याची गरज असल्याचे त्यांनी नमूद केले.
भारतातील प्रमुख भरड धान्य उत्पादक राज्यांमध्ये हरियाणा, उत्तर प्रदेश, छत्तीसगड, गुजरात, राजस्थान, मध्य प्रदेश, महाराष्ट्र, आंध्र प्रदेश, कर्नाटक, तामिळनाडू आणि तेलंगणा यांचा समावेश होतो.
S.Kulkarni/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
सामाजिक न्याय आणि सबलीकरण मंत्रालय
दिव्यांग बांधवांसाठी सुगम भारत निर्माण करण्यास आमचे सरकार कार्यरत : पंतप्रधान नरेंद्र मोदी
आम्ही पॅरालिंपिक स्पर्धेत तिरंगा झेंडा फडकवण्यासाठी दिव्यांगांना सक्षम करण्यासाठी सक्षम करत आहोत; त्यासाठी खेळाडूंना विशेष प्रशिक्षण: पंतप्रधान नरेंद्र मोदी
नवी दिल्ली, 15 ऑगस्ट 2023
77 व्या स्वातंत्र्यदिनानिमित्त पंतप्रधान नरेंद्र मोदी यांनी लाल किल्ल्यावरुन केलेल्या भाषणात, येत्या काही महिन्यांत, विश्वकर्मा जयंतीनिमित्त देशात विश्वकर्मा योजना सुरू केली जाईल. अशी घोषणा केली. ही योजना, पारंपरिक कौशल्ये असलेल्या कारागिरांसाठी, म्हणजे जे कारागीर आपली साधने आणि हातांनी काम करतात, असा मुख्यत्वे इतर मागासवर्गीय समुदायासाठी असेल. यात सुतार, सोनार, पाथरवट, धोबी, न्हावी, अशा व्यावसायिकांसाठी असेल. ही योजना या कारागिरांना आणि त्यांच्या कुटुंबांना आधार देईल. 13 ते 15 हजार कोटी रुपयांच्या तरतुदीतून ही योजना सुरू केली जाईल.
लाल किल्ल्यावरून केलेल्या भाषणात पंतप्रधान नरेंद्र मोदी म्हणाले की, दिव्यांगांसाठी सुगम भारत निर्माण करण्यासाठी आम्ही काम करत आहोत. पॅरालिम्पिकमध्येही भारताचा तिरंगा ध्वज फडकवण्यासाठी आम्ही दिव्यांगांना सक्षम बनवत आहोत, असे ते म्हणाले. त्यासाठी खेळाडूंना विशेष प्रशिक्षण दिले जात आहे, असे त्यांनी सांगितले.
आज भारतात लोकसंख्या, लोकशाही आणि विविधता आहे, असं सांगत, लोकसंख्या, लोकशाही आणि विविधतेच्या या त्रिमूर्तीमध्ये भारताचे प्रत्येक स्वप्न साकार करण्याची क्षमता आहे. असं पंतप्रधान म्हणाले.S.Bedekar/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 40
निती आयोग
नीती आयोग, रॉकफेलर फाऊंडेशन आणि स्मार्ट पॉवर इंडिया यांनी प्रकाशित केला विद्युत विस्तार आणि उपयोगिता बेंचमार्किंग अहवाल
नवी दिल्ली, 28 ऑक्टोबर 2020
नीती आयोग, रॉकफेलर फाऊंडेशन आणि स्मार्ट पॉवर इंडिया यांनी आज विद्युत विस्तार आणि उपयोगिता बेंचमार्किंग अहवाल प्रकाशित केला.
10 राज्यांमध्ये केलेल्या प्राथमिक सर्वेक्षणानुसार- भारताच्या एकूण ग्रामीण लोकसंख्येपैकी 65% जनतेचे प्रतिनिधीत्व होईल आणि घरे, व्यावसायिक आस्थापना आणि संस्था यांच्या समावेशासह 25,000 हून अधिक नमुना आकारासह 25 वितरण सुविधांचे मूल्यांकन केले गेले आहे.
मागणी  तसेच पुरवठा बाजू  या दोन्ही बाजूंकडून दृष्टिकोन मिळविण्याच्या उद्देशाने अहवालात यासंदर्भात माहिती जाणूनघेण्याचा उद्देश आहे :
- या राज्यांमधील वीज विस्ताराच्या स्थितीचे मूल्यांकन करणे आणि अर्थपूर्ण विस्तारात असलेल्या सर्व आयामांसह वितरण सोयीसुविधांचे मूल्यांकन करणे.
- विदुयत पुरवठ्यासाठी बेंचमार्क उपयोगिता क्षमता आणि शाश्वत पुरवठ्यासाठी चालक ओळखणे.
- शाश्वत वीज विस्तार वाढविण्यासाठी शिफारसी विकसित करणे
अहवालातील महत्त्वाच्या बाबी -
- जवळपास 92% ग्राहकांनी त्यांच्या आसपासच्या 50 मीटरच्या आत विद्युत पायाभूत सुविधांची एकूण उपलब्धता नोंदविली; तथापि, सर्वांसाठी जोडणी नाही याचे मुख्य कारण म्हणजे जवळच्या खांबापासून घरांचे अंतर हे आहे.
- एकंदरीत, सर्वेक्षण केलेल्या 87% ग्राहकांना ग्रीड-आधारित विजेची सोय आहे. उर्वरित 13% एकतर ग्रीड नसलेले स्रोत वापरतात किंवा कोणतीही वीज वापरत नाहीत.
- ग्राहक श्रेणींमध्ये दररोज सुमारे 17 तास यानुसार पुरवठ्याच्या तासात लक्षणीय प्रमाणात सुधारणा झाली आहे.
- जवळपास 85% ग्राहकांनी मीटरने वीज जोडणी केल्याची नोंद केली.
- 83% घरगुती ग्राहकांपर्यंत विजेचा पुरवठा झालेला आहे .
उपयोगिता सेवेसह ग्राहकांच्या एकूण समाधानाच्या पातळीचे मूल्यांकन करण्यासाठी एक समाधान निर्देशांक तयार केला गेला आहे . अभ्यासानुसार असे सर्वेक्षण करण्यात आले आहे की सर्वेक्षण केलेल्यांपैकी एकूण 66% लोक समाधानी आहेत - शहरी भागातील 74% ग्राहक आणि ग्रामीण भागातील 60%.
अनावरणादरम्यान नीती आयोगाचे उपाध्यक्ष राजीव कुमार म्हणाले की, 'या अहवालात सरकारप्रणीत योजनांचा जसे की प्रधानमंत्री सहज बिजली हर घर योजना आणि दीनदयाळ उपाध्याय ग्राम ज्योती योजना शहरी आणि ग्रामीण भागात पोहोचल्या आहेत.'' त्यांनी रॉकफेलर फाउंडेशनला ऊर्जा मंत्रालयासोबत भागीदारीत अहवालातील ठळक मुद्दे सोडविण्यावर लक्ष केंद्रित करण्याचा सल्ला दिला आणि पंजाबमधील डीबीटी योजनांपासून शिकणे, दर सुलभ करणे आणि तर्कसंगत करणे; आणि उच्च कार्यप्रदर्शन असलेल्या भारतीय वितरणातील सर्वोत्तम पद्धती या तीन महत्त्वाच्या बाबींवर त्यांनी प्रकाश टाकलाS.Thakur/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
गृह मंत्रालय
केंद्रीय गृह आणि सहकार मंत्री अमित शहा यांनी भूषवले कोलकाता इथे झालेल्या 25 व्या पूर्वीय क्षेत्र परीषदेच्या बैठकीचे अध्यक्षपद
पंतप्रधान नरेंद्र मोदी यांच्या नेतृत्वातील केंद्र सरकारने देशाच्या पूर्व भागातल्या राज्यांमधल्या पायाभूत सुविधा विकसित व्हाव्यात या दिशेने, गेल्या काही वर्षांमध्ये बरेच काम केले
देशाच्या अमृतकाळातल्या आगामी 25 वर्षांच्या वाटचालीत, देशाच्या विकासात पूर्वेकडील हा भाग महत्त्वाची भूमिका बजावेल
कोलकाता इथे आज पूर्वीय क्षेत्र परीषदेची 25वी बैठक झाली. केंद्रीय गृह आणि सहकार मंत्री अमित शहा हे या बैठकीच्या अध्यक्षस्थानी होते. या बैठकीला पश्चिम बंगाल आणि झारखंडचे मुख्यमंत्री, बिहारचे उपमुख्यमंत्री तसेच ओदिशा सरकारमधील मंत्री आणि गृह मंत्रालय तसेच परिषदेअंतर्गत येणाऱ्या राज्यांचे इतर वरिष्ठ अधिकारी उपस्थित होते.
या बैठकीच्या उद्घाटन पर भाषणात गृहमंत्र्यांनी सांगितले की, पंतप्रधान नरेंद्र मोदी यांच्या नेतृत्वाखाली गेल्या 8 वर्षांमध्ये झालेल्या विभागीय परिषदांच्या बैठकांमध्ये, 1000 पेक्षा जास्त मुद्द्यांवर चर्चा झाली. यांपैकी आजपर्यंत सुमारे 93 टक्के मुद्द्यांवर तोडगा निघाला आहे, आणि हे मोठं यश आहे.
पंतप्रधान नरेंद्र मोदी यांच्या नेतृत्वातील केंद्र सरकारने देशाच्या पूर्व भागातल्या राज्यांमधल्या पायाभूत सुविधा विकसित व्हाव्यात या दिशेने, गेल्या काही वर्षांमध्ये बरेच काम केले आहे, असे अमित शहा यांनी नमूद केले. पंतप्रधान नरेंद्र मोदी यांनी नेहमीच पूर्वेकडील राज्यांच्या विकासावर भर दिला आहे, आणि त्यामुळेच त्यांनी मांडलेल्या गति शक्ती योजनेच्या संकल्पनेत पूर्वेकडील राज्यांना मोठे स्थान मिळाले आहे असे शहा यांनी सांगितले. देशाच्या स्वातंत्र्यप्राप्तीच्या अमृतकाळातल्या आगामी 25 वर्षांच्या वाटचालीत, देशाच्या विकासात पूर्वेकडील हा भाग महत्त्वाची भूमिका बजावेल, असा विश्वास शहा यांनी व्यक्त केला.
अंमली पदार्थांविरोधातील देशाचा लढा आता निर्णायक टप्प्यावर आला असून, कृत्रीम बुद्धीमत्तेच्या मदतीने अमली पदार्थांविरोधातील मोहिमेला गती देण्याची गरज शहा यांनी यावेळी अधोरेखीत केली.
संरक्षण मंत्रालय
इलेक्ट्रॉनिक पेन्शन पेमेंट ऑर्डर डिजी लॉकरबरोबर जोडण्यात आली
नवी दिल्ली, 5 ऑक्टोबर 2021
ठळक वैशिष्ट्ये :
- 23 लाखांहून अधिक संरक्षण दलाच्या निवृत्तीवेतनधारकांना लाभ मिळेल
- संरक्षण दलातील निवृत्तीवेतनधारकांचे राहणीमान उंचावेल
- निवृत्तीवेतनधारक त्वरित पेन्शन पेमेंट ऑर्डर मिळवू शकतील
संरक्षण मंत्रालयाच्या माजी सैनिक कल्याण विभागाने संरक्षण क्षेत्रातील निवृत्तीवेतनधारकांचे 'जीवनमान उंचावण्यासाठी प्रिन्सिपल कंट्रोलर ऑफ डिफेन्स अकाऊंट्स  पेन्शन, अलाहाबादने तयार केलेल्या इलेक्ट्रॉनिक पेन्शन पेमेंट ऑर्डरचे  डिजी लॉकरसह एकत्रीकरण केले आहे. यामुळे संरक्षण दलातील सर्व निवृत्तीवेतनधारकांना डिजी लॉकरकडून ईपीपीओची नवीन प्रत त्वरित मिळवता येईल. याद्वारे डिजी लॉकरमध्ये पीपीओची कायमस्वरूपी नोंद केली जाईल आणि त्याचबरोबर नवीन पेन्शनधारकांपर्यंत पीपीओ पोहचण्यास आणि प्रत्यक्ष प्रत देण्यास होणारा विलंब दूर होईल.
त्यानुसार, पीसीडीए , अलाहाबादची डिजी लॉकर मंचाद्वारे संरक्षण क्षेत्रातील 23 लाखांहून अधिक निवृत्तीवेतनधारकांचे ईपीपीओ प्रदान करण्यासाठी सेवा प्रदाता म्हणून नोंदणी करण्यात आली आहे. यामुळे त्यांना जगभरात कुठूनही त्यांच्या ईपीपीओची प्रत मिळवता येईल. .
M.Iyengar/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 46.15 Cr. Vaccine Doses administered so far under Nationwide Vaccination Drive
- 3,07,81,263 total recoveries across the country so far
- Recovery Rate currently at 97.37%
- 37,291 patients recovered during last 24 hours
- India reports 41,649 new cases in last 24 hours
- India's Active caseload currently 4,08,920
- Active cases constitute 1.29% of total cases
- Weekly Positivity Rate remains below 5%, currently at 2.42%
- Daily positivity rate at 2.34%, remains below 5%
- Testing capacity substantially ramped up – 46.64 crore tests conducted 
#Unite2FightCorona
#IndiaFightsCorona
नवी दिल्ली/मुंबई, 31 जुलै 2021
आरोग्य मंत्रालयाची कोविड-19 घडामोडींवरील माहिती
भारतातील लसीकरण मोहिमेत दिल्या गेलेल्या कोविड प्रतिबंधक लसीच्या एकूण मात्रांच्या संख्येने काल 46 कोटींचा टप्पा पार केला. आज सकाळी 8 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 54,94,423 सत्रांद्वारे कोविड प्रतिबंधक लसीच्या एकूण 46,15,18,479 मात्रा देण्यात आल्या आहेत. गेल्या 24 तासांत, लसीच्या 52,99,036 मात्रा देण्यात आल्या. कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटीबद्ध आहे.
देशात महामारीच्या सुरुवातीपासून कोविडमुळे बाधित झालेल्यांपैकी 3,07,81,263 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 37,291 रुग्ण कोविड आजारातून बरे झाले. यामुळे सकल रोगमुक्ती दर 97.37 % झाला आहे.
गेल्या 24 तासांत भारतात, 41,649 नव्या कोविड बाधित रुग्णांची नोंद झाली. रोज नोंदल्या जाणाऱ्या नव्या कोविड बाधितांची संख्या गेले सलग 34 दिवस, 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या अखंडित आणि सह्योगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,08,920 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.29 % इतके आहे.
देशभरात कोविड संसर्ग तपासणी चाचण्यांची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 17,76,315 चाचण्या करण्यात आल्या. संसर्गाच्या अगदी सुरुवातीपासून आतापर्यंत देशात 46.64 कोटींहून अधिक  चाचण्या करण्यात आल्या आहेत.
देशभरात एका बाजूला चाचण्यांची क्षमता वाढविली जात असतानाच, साप्ताहिक पॉझिटीव्हिटी दर सध्या 2.42 % आहे तर दैनंदिन पॉझिटीव्हिटी दर आज 2.34% इतका आहे. दैनंदिन पॉझिटीव्हिटी दर सलग 54 दिवस 5% हून कमी राहिला आहे.
इतर अपडेट्स :
Important TweetsJaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
ग्रामीण विकास मंत्रालय
ग्रामीण रस्त्यांचा विकास
नवी दिल्ली, 27 जुलै 2022
2001 च्या जनगणनेनुसार नियोजित लोकसंख्येच्या पात्र दुर्लक्षित अधिवास सर्व हवामानामध्ये अनुकूल अशा रस्त्याने जोडण्यासाठी एक विशेष मोहीम म्हणून प्रधानमंत्री ग्राम सडक योजनेचा पहिला टप्पा  वर्ष 2000 मध्ये लागू करण्यात आला होता.
विविध राज्यातले आणि केंद्रशासित प्रदेशातले निवडक मार्ग आणि महत्वाच्या ग्रामीण जोडणीसाठी 50 हजार किलोमीटर रस्त्यांची सुधारणा करण्याचं उद्दिष्ट ठेवून वर्ष 2013 मध्ये प्रधानमंत्री ग्राम सडक योजनेचा दुसरा टप्पा घोषित करण्यात आला.
त्याचप्रमाणे वर्ष 2016 मध्ये देशाच्या नक्षल प्रभावित प्रदेशात रस्ते बांधणी आणि रस्ते सुधारणेसाठी, विशेषतः महत्त्वाच्या रस्त्यांसाठी रस्ते जोडणी प्रकल्प हाती घेण्यात आला. प्रधानमंत्री ग्राम सडक योजनेअंतर्गत स्वतंत्र भाग म्हणून राबवण्यात येणाऱ्या या प्रकल्पात नऊ राज्यातल्या 44 अति नक्षल प्रभावित जिल्हे आणि काही बाजूच्या जिल्ह्यांचा समावेश होता.
वर्ष 2019 मध्ये केंद्र सरकारने प्रधानमंत्री ग्रामसडक योजनेचा तिसरा टप्पा लागू केला.
प्रधानमंत्री ग्रामसडक योजनेच्या माध्यमातून 21 जुलै 2022 पर्यंत तब्बल 7लाख 93 हजार 568 किलोमीटर लांबीचे 1लाख 84 हजार 56 रस्ते, आणि 10 हजार 82 पूल यासाठी मंजुरी देण्यात आली. त्यापैकी 7लाख 12 हजार 638 किलोमीटर लांबीचे 1 लाख 70 हजार 857 रस्ते आणि 7 हजार 264 पूल बांधून पूर्ण करण्यात आले.
ही माहिती केंद्रीय ग्रामविकास राज्यमंत्री साध्वी निरंजन ज्योती यांनी राज्यसभेत एका लेखी उत्तरात दिली.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
आरोग्य आणि कुटुंब कल्याण मंत्रालय
कोविड-19 बाबत अद्ययावत स्थिती
नवी दिल्ली, 12 जुलै 2021
देशभरात आतापर्यंत एकूण 3 कोटी पेक्षा अधिक रुग्ण कोविडमुक्त झाले आहेत
रुग्ण बरे होण्याचा दर वाढून 97.22% इतका झाला आहे
गेल्या 24 तासांत 39,649 जण बरे झाले
देशव्यापी लसीकरण मोहिमेअंतर्गत आतापर्यंत 37.73 कोटी लसींच्या मात्रा देण्यात आल्या
भारतात गेल्या 24 तासांत 37,154 नव्या रुग्णांची नोंद झाली
देशातील उपचाराधीन रुग्णांच्या संख्येत घट झाली असून ती 4,50,899 इतकी आहे
उपचाराधीन रुग्णांचे प्रमाण सध्या एकूण रुग्णांच्या 1.46% आहे
साप्ताहिक पॉझिटीव्हीटी दर 5% पेक्षा कमी असून, सध्या तो 2.32% इतका आहे
दैनंदिन पॉझिटिव्हीटी दर 2.59% असून सलग 21 दिवसांपासून हा दर 3% हून कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 43.23 कोटी चाचण्या करण्यात आल्याS.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
मिशन कोविड सुरक्षा अंतर्गत, ‘इंडियन इम्युनोलॉजिकल्स लिमिटेड’ कोवॅक्सीन लसीसाठीच्या औषधाचे उत्पादन करणार
नवी दिल्ली, 28 मे 2021
देशात लसींचे उत्पादन वाढवण्यासाठी, केंद्र सरकारने मिशन कोविड सुरक्षा अंतर्गत सार्वजनिक क्षेत्रातील काही कंपन्यांना अनुदान देण्याचा निर्णय घेतला आहे. अशीच एक कंपनी म्हणजे राष्ट्रीय डेअरी डेव्हलपमेंट बोर्डाच्या अखत्यारीतील हैदराबाद येथील ‘इंडियन इम्युनोलॉजिकल्स लिमिटेड’, असून तिला केंद्र सरकार औषधनिर्मितीसाठी अर्थसहाय्य करणार आहे.
या संदर्भात भारत बायोटेक आणि आयआयएल यांच्यात कोव्हॅक्सीन लसीसाठी आवश्यक औषध निर्मितीबाबत तांत्रिक सहकार्य करार झाला आहे. इंडियन इम्युनोलॉजिकल्स लिमिटेड कंपनी, पुढच्या महिन्याच्या 15 तारखेपासून, लसीसाठी आवश्यक औषधाचे उत्पादन सुरु करणार असून, जुलै महिन्यात भारत बायोटेकला औषधाची पहिली खेप पाठवली जाईल, अशी माहिती, इंडियन इम्युनोलॉजिकल्स लिमिटेड चे व्यवस्थापकीय संचालक, डॉ के आनंद कुमार यांनी दिली.
इंडियन इम्युनोलॉजिकल्स लिमिटेड’दर महिन्याला सुमारे 10-15 दशलक्ष लसींसाठी लागेल एवढा औषध पुरवठा करणे अपेक्षित असल्याचे, सांगत, सुरुवातीला, 2-3 दशलक्ष मात्रांसाठी असेल आणि नंतर हे उत्पादन दर महिना 6-7 दशलक्ष पर्यंत उत्पादन वाढवले जाईल, असे ते म्हणाले.
आयआयएल, आणखी एका कोविड-19 लसीसाठी काम करत असून त्याच्या प्राण्यांवरच्या चाचण्या सुरु आहेत. मानवासाठीची लस पुढच्यावर्षी पर्यंत येणे अपेक्षित आहे, असे डॉ कुमार यांनी सांगितले. आपली औषधक्षमता वाढवण्यासाठी इंडियन इम्युनोलॉजिकल्स लिमिटेडला 60 कोटी रुपयांचे अनुदान दिले जाणार आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
पंतप्रधान कार्यालय
जम्मू-काश्मीरमधील दहशतवादी हल्ल्यात झालेल्या जीवित हानीबद्दल पंतप्रधानांनी केला शोक व्यक्त
नवी दिल्ली, 13 डिसेंबर 2021
पंतप्रधान नरेंद्र मोदी यांनी जम्मू-काश्मीरमधील दहशतवादी हल्ल्यात झालेल्या जीवित हानीबद्दल दु:ख व्यक्त केले आहे आणि या घटनेची सविस्तर माहिती मागवली आहे.
पंतप्रधान कार्यालयाने ट्विट केले;
"पंतप्रधान @narendramodi यांनी जम्मू आणि काश्मीरमधील दहशतवादी हल्ल्याबद्दल सविस्तर माहिती मागवली आहे. त्यांनी या हल्ल्यात शहीद झालेल्या सुरक्षा जवानांच्या कुटुंबियांप्रति शोकभावना व्यक्त केल्या आहेत. "S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी जयप्रकाश नारायण यांना त्यांच्या जयंतीनिमित्त वाहिली श्रध्दांजली
पंतप्रधानांनी नानाजी देशमुख यांना त्यांच्या जयंतीनिमित्त वाहिली श्रध्दांजली
पंतप्रधानांनी श्री. नरेंद्र मोदी यांनी लोकनायक जयप्रकाश नारायण आणि नानाजी देशमुख यांना त्यांच्या जयंतीनिमित्त आदरांजली वाहिली.
पंतप्रधान म्हणाले, "मी लोकनायक जे पी यांना त्यांच्या जयंती निमित्त वंदन करतो. ते भारताच्या स्वातंत्र्यासाठी तसेच लोकशाही प्रतीशौर्याने लढले. ज्यावेळी आपल्या लोकशाहीच्या गुण वैशिष्ट्यांवर आक्रमण झाले ,त्यावेळी त्यांनी लोकशाही च्या रक्षणासाठी तीव्र जन आंदोलन केले.
त्यांच्या जीवनात देशहित आणि लोकांच्या कल्याणाव्यतिरीक्त कशालाही महत्त्व नव्हते.
महनीय नानाजी देशमुख हे लोकनायक जेपींचे धर्मनिष्ठ अनुयायी होते. जेपींचे विचार आणि आदर्श लोकप्रिय करण्यासाठी त्यांनी अथक परिश्रम केले. त्यांचे स्वतःचे ग्रामविकासाचे कार्य आपल्याला प्रेरणा देत राहील. मी आज भारतरत्न नानाजी देशमुख यांचे त्यांच्या जयंतीनिमित्त स्मरण करत आहे.
लोकनायक जेपी आणि नानाजी देशमुख यांच्या सारख्या ख्यातनाम व्यक्तींनी भारतात जन्म घेतला, याचा आम्हाला अभिमान आहे. आजचा दिवस हा त्यांच्या आपल्या देशासाठी असलेल्या प्रतिमेला  पुनः समर्पित करण्याचा दिवस आहे.
I bow to Loknayak JP on his Jayanti. He valiantly fought for India’s freedom and when our democratic ethos was under attack, he led a strong mass movement to protect it. For him, there was nothing above national interest and people’s welfare.
— Narendra Modi  October 11, 2020
The great Nanaji Deshmukh was one of Loknayak JP’s most devout followers. He worked tirelessly to popularise JP’s thoughts and ideals. His own work towards rural development motivates us. Remembering Bharat Ratna Nanaji Deshmukh on his Jayanti.
— Narendra Modi  October 11, 2020
India is proud that legends like Loknayak JP and Nanaji Deshmukh were born in this land. Today is a day to rededicate ourselves towards fulfilling their vision for our nation. pic.twitter.com/RAUapZmxar
— Narendra Modi  October 11, 2020